Els comerços de Burjassot conviden a veure els aparadors participants en el XVIII Concurs d’Aparadorisme
2025-07-24

Passejar pels carrers de Burjassot veient els cuidats aparadors que els seus comerços tenen serà, durant aquestes setmanes, un poc més especial, ja que de la mà de l’Associació de Comerç i Serveis s’està celebrant el XVIII Concurs d’Aparadorisme que enguany compta amb la participació de 23 comerços.

Un jurat professional serà l’encarregat de valorar els aparadors puntuant l’elaboració, l’enginy, l’originalitat, la bellesa, “i enguany, si els aparadors tenen en nombre 25, tindran un punt extra”, tal com han assenyalat des de l’associació.

Els guanyadors del concurs es faran públics el divendres 28 en la celebració de la Gala Anual de Comerç en la qual l’entitat informa als seus associats de les activitats realitzades al llarg de l’any i presenta els nous projectes. Com és tradicional, la gala tindrà lloc en el Centre Cultural Tívoli.

Els comerços participants són: EVANA SALÓN DE BELLEZA, MÁS IMPRESIONES, JUAN RAMÓN ZAPATERIAS, FREE&GLASSES ÓPTICOS, JOYERIA ELVIRA, INTIMA CARMEN, ÓPTICA CLIMENT, DROGUERIA PAQUITO, AMAVI MODA INFANTIL, ZAPATOS Y MODA VIZCAÍNO, MODAS WERIS, SPORTING EQUIPAMIENTO DEPORTIVO, CENTRO AUDITIVO BURJASSOT, ITELSA PAPELERÍA SUMINISTRO OFICINAS, ADRIÁN PELUQUEROS, FLORES ANTONIA, COLCHONERÍA GANTES, ESTUDIO FOTOGRÁFICO ANUBIS, MERCERÍA DIDAL, TÉCNICAS VETERINARIAS, FLORES RUSTIC HORT, UN MOSSET, C.B. i MEMORIES STUDIO.